Brezový hrad

Brezový hrad alebo Žakýlsky hrad () je vrch v Štiavnických vrchoch. Leží nad obcou Podhorie, približne  severovýchodne od centra Banskej Štiavnice. Na jeho vrchole stojí ruina Žakýlskeho hradu. 

 Poloha 
Masív sa nachádza v strednej časti pohoria, v geomorfologickom podcelku Hodrušská hornatina. Vrch leží v Banskobystrickom kraji, v okrese Banská Štiavnica a na katastrálnom území obce Podhorie. Najbližším sídlom je juhozápadne ležiaca obec Podhorie, východne sa nachádza Kozelník, severne Močiar, západne Sklené Teplice a Repište a južným smerom aj Banská Belá a mesto Banská Štiavnica. Vrch patrí do Chránenej krajinnej oblasti Štiavnické vrchy.

 Opis 
Brezový hrad býva nazývaný aj Žakýlsky hrad alebo podľa susedného vrchu (nesprávne) ako Brezový vrch. Je súčasťou hrebeňa, ktorý vedie od vrchu Štálovo () južným smerom a cez Studený vrch () pokračuje na Paradajs (). Severným smerom leží sedlom spojená Snoža () a Štálovo, východným sa nachádza Suchý vrch () a Marcička (), južným Brezový vrch () a Anderloch () a západným Bujačia () a Berantová ().Štiavnické vrchy. Turistická mapa. 1 : 50 000. Harmanec: VKÚ, a. s., 2000. Masív patrí do povodia Hrona, kde vodu zo západnej časti odvádzajú prítoky potoka Teplá, z východnej potom prítoky Jasenice. Na vrchol vedie značená trasa z Podhoria.

 Výhľady 
Súvislý lesný porast vrcholovej časti neumožňuje rozhľad. Z lokalít s nižšou vegetáciou možno vidieť okolité vrchy Štiavnických vrchov, ojedinele tiež Vtáčnik, Kremnické vrchy, Nízke Tatry, Poľanu a Javorie.

 Prístup 
 po  modrej značke:
 od juhu z Podhoria
 od severu zo Šášovského Podhradia cez sedlo Kráľov stôl
 po  zelenej značke z Kozelníka cez sedlo Kráľov stôl

 Referencie 

 Pozri aj 
 Žakýlsky hrad
 Hodrušská hornatina
 Štiavnické vrchy
 Zoznam vrcholov v Štiavnických vrchoch

 Externé odkazy 
 Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Banská Štiavnica
Kategória:Podhorie (okres Banská Štiavnica)
Kategória:Hradné vrchy na Slovensku